# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Ymgynghoriad Llywodraeth Cymru Rheoli maethynnau – Rheoli mewn ffordd gynaliadwy y modd y mae tail da byw yn cael ei wasgaru** |
| **DYDDIAD** | **25 Tachwedd 2022** |
| **GAN** | **Lesley Griffiths  Y Gweinidog Materion Gwledig a Gogledd Cymru, a’r Trefnydd** |

Mae’n bleser gen i lansio’n hymgynghoriad, [Rheoli maethynnau – Rheoli mewn ffordd gynaliadwy y modd y mae tail da byw yn cael ei wasgaru](https://llyw.cymru/rheoli-maethynnau-rheolir-defnydd-cynaliadwy-o-dail-da-byw).

Mae Rheoliadau Adnoddau Dŵr (Rheoli Llygredd Amaethyddol) (Cymru) 2021 yn ceisio mynd i’r afael â’r gweithgareddau amaethyddol sy’n achosi llygredd dŵr yng Nghymru. Mae’r mesurau’n helpu i ysgwyddo llawer o’n hymrwymiadau rhyngwladol a domestig ac i gynnal yr enw da sydd gan ffermwyr Cymru am eu safonau uchel o ran yr amgylchedd a lles anifeiliaid.

Rydyn ni wedi ymrwymo i weithio gyda’r gymuned ffermio i ddefnyddio’r rheoliadau i wella ansawdd dŵr ac aer, gan dargedu’r gweithgareddau hynny rydyn ni’n gwybod sy’n achosi llygredd.

Daw Cam 2 y rheoliadau i rym ar 1 Ionawr 2023, ac eithrio’r terfyn nitrogen blynyddol fesul daliad o 170kg/ha o dail da byw a ddaw i rym ym mis Ebrill 2023.

Rydyn ni’n ymgynghori ar gynllun trwyddedu lle gall busnes fferm wneud cais am drwydded i gynyddu’r terfyn nitrogen fesul daliad i hyd at 250kg/ha gan ddibynnu ar anghenion y cnwd ac ystyriaethau cyfreithiol eraill. Rydyn ni’n ymgynghori ar gynigion ar gyfer cynllun fyddai mewn grym tan 2025.

Mae’r cynllun trwyddedu’n rhan o becyn o fesurau y cytunodd Llywodraeth Cymru a Phlaid Cymru arno ym mis Hydref i hwyluso’r ymrwymiad yn y Cytundeb Cydweithredu i leihau llygredd amaethyddol.

Daw’r ymgynghoriad i ben ar 17 Chwefror 2023 a hoffwn wahodd pawb sydd â barn i ystyried ein cynigion. Gan ddisgwyl ymlaen yn fawr at glywed eich barn.